Környezettudományi Szakterületi Koordinátor beszámolója

05.22.- Küldöttgyűlés

05. 23.- Választmány

05.23. – Centrum Tanács

06.04. – Választmány

06.18. Választmány

06.20.- Centrum Tanács

(06.26. – Választmány)

 A legutóbbi Küldöttgyűlés óta eltelt időszakban a delegáltságaimnak eleget tettem; részt vettem a Centrum Tanácsokon. A vizsgaidőszakban több hallgató keresett meg fontos problémákkal. A legtöbbet sikerült megoldanunk, ahol nem tudtam közvetlen megoldást javasolni, próbáltam az érintetthez kalauzolni a hallgatót. Új vizsgakurzus indítását egyeztettük le az egyik oktatóval. Nem egy alkalommal beszéltem Weiszburg Tamással a Bevezetés a kémiába című tárgy kapcsán felmerült problémákról. Egy, szeptembertől induló előkészítő gondolatát vetettük fel, mely a nyár folyamán további szervezést igényel.

 A KTC üléseken Angyal Zsuzsa adjunktusi kinevezéséről folytattunk hosszabb vitát.

 Elkezdtük felélesztgetni a környes honlapot, minél több hasznos információt szeretnék kitenni az új gólyáknak.

 Már létrejött a gólyák FB Csoportja, ami már most viszonylag aktív, bár még „csak” az ismerkedésé a főszerep.

 Emellett tervezem a gólyák (már-már szokásos) „első ismerkedős” programját, amit augusztus közepén szeretnénk tartani, még a gólyatábor előtt. Ezzel egybekötve tervezem megtartani a környes mentorok hosszasabb fejtágítását, mentortáborban elhangzottak felelevenítését, munkájukat megkönnyítendő.

 Szintén Weiszburg Tamás hatáskörébe tartozó kerekasztal beszélgetésünk is megvalósulni látszik, a nyár hátralevő részében az ehhez szükséges anyagokat igyekszem összeszedni. Köszönöm, hogy elolvastad a beszámolóm! Kérdésekkel/kérésekkel kapcsolatban keressetek bátran a kornyszk@ttkhok.elte.hu-n, telefonon, vagy akár személyesen.

Budapest, 2012. július 23

 László Dorina

 ELTE TTK HÖK

Környezettudományi Szakterületi Koordinátor